Гибралтар Һинд дине гыйбадәтханәсе

Гибралтар Һинд дине гыйбадәтханәсе (Һинди телендә:जिब्राल्टर हिन्दू मंदिर) шулай ук Гибралтар Мандир буларак мәгълүм, ул Британия Дингез арты территориясе Гибралтарда Һинд дине гыйбадәтханәсе (мандир). 2000 елда нигезләнгән булып Гибралтар Һинду Гыйбадәтханәсе Engineer Lane-да урнашкан. Гибралтар Һинд дине тарафдарлары Гибралтарның якынча 1.8%-ын тәшкил итәләр. Гибралтарда бер генә Һинд дине гыйбадәтханәсе бар һәм ул территориянең Һинд динендә халкы өчен рухи үзәк булып тора. Гыйбадәтханә иганә оешмасы булып тора һәм аның максаты булып Гибралтарда  Һинд дине мәдәниятен тәэмин итү һәм үстерү булып тора. Гыйбадәтханәнең баш Илаһы булып Рама һәм аның хатыны Сита иртуганы Лакшман һәм Раманың бик тугърасы Хануман тора. Шулай ук гыйбадәтханәдә башка мурти лар бар, алар арасында Җһулелал, Синдхи халкының ишта-деватасы һәм сикх гуруларының беренчесе Гуру Нанак поты бар. Гыйбадәтханәдә төрле Һинд дине язмаларына караган төрле дәресләр була.
Гибралтарга Һинд дине тарафдарларының килүе
Гибралтарда Һинд дине булуы беренче шәһадәте 19-ынчы гасырга карый. 1869 елда Сүәеш каналы ачылуыннан соң, Һинд дине эшмәкәрләре Гибралтарда бизнесларын ачканнар. Шулай да, алар территориядә яшәргә калмаганнар. Күпчелек сәүдәгәрләр Синдхи халкы кешеләре булган.
1967 елда Гибралтарның суверинитет референдумыннан соң, Гибралтар халкы Британия суверинитеты астында калырга дип тавыш биргән бу 1969 елда Гибралтар Конституция Тәртибе кертүенә китергән. Җавап итеп, Испания Гибралтар-Испания чикләрен япкан һәм барлык элемтә тоташтырмаларын кырыслаткан. Нәтиҗәдә, Испаниядә яшәүче һәм Британия гражданлыгына ия Һинд дине тарафдарлары Гибралтарга күчкәннәр. 1970-енче елда Гибралтарда Һинд дине тарафдарларының саны 293 кеше булган, бу 1961 елда 26 кеше белән чагыштырганда. Гибралтарда Һинд дине тарафдарларының күпчелеге Синдһи килеп чыгышлы.

Һинд дине тарафдарлары интеграцияләнгән белем бирүгә кергәннәр һәм җәмәгать эчендә оештырылган өйләнүләр саны кимегән. 2000 елның 1 мартында төп артерия урамы Мэйн Стрит янында Инженер Лэйнда Гибралтар Һинд дине гыйбадәтханәсе инаугурацияләнгән булган."Gibraltar Hindu Temple Inauguration Plaque." Commons.wikimedia.org. Wikimedia Commons, n.d. Web. 15 December 2012. Инаугурация церемониясенә  Гибралтар губернаторы Ричард Люс, Барон Люс килгән булган.
2012 елда, the Гибралтар мэры, Энтони Лима Һинд дине тарафдарларын Гибралтар Шәһәр Залына Һинд дине Дипавали бәйрәменә чакыруын игълан иткән.
Илаһлар һәм табыну
Гыйбадәтханәнең баш илаһы булып Рама тора, шулай ук аның хатыны Сита, Раманың иртуганы Лакшмана һәм Раманың үтә тугърысы Хануман.
Алда төп алтарьдан тыш, дүрт башка кечкенә изге урын бар, аларга Вишну – Лакшми, Җһулелал, Синдһи халкының “ишта-дэватасы”, Шива – Парвати һәм аларның кече угылы Ганеша һәм Радһа Кришна. Гыйбадәтханәдә шулай ук Сикхчылык нигезләүчесе һәм ун Сикһ гуруларның беренчесе Гуру Нанакның потлары, Дэвиның ярсулы формасы Дурга һәм Ширдидан Саи Баба урнашкан.
Көн саен аарти кичке 7:30-да башкарыла. Гыйбадәтханәдә регуляр активлыкның өлеше булып Сатья Саи Баба сатсангасы һәм мантралар җырлау тора. Һәр айның тулы ай көнендә Шри Сатьянараян Катха башкарыла. Бу дини ритуалда каһин Катһаны җырлый, ул Вишнуның алкышлы манифестациясе Сатьянараянга карый.
Дәресләр
Гыйбадәтханә Һинд дине мәдәнияте һәм Һинд дине язмаларына караган теология сабакларын алып бара. Халыкара Кришна Аңы Җәмгыяте шулай ук ай саен Бһагавад-Гита дәресләрен алып барган. Чәршәмбе көннәрендә бер сәгать дәвамында Веданта өйрәнү төркемнәрен алып барган.
Шулай ук карарга мөмкин
Гибралтарда Һинд дине
 Искәрмәләр 

Тышкы сылтамалар

Төркем:Гибралтарда Һинд дине
Төркем:Әлифба буенча гыйбадәтханәләр
Төркем:Һинд дине гыйбадәтханәләре
Төркем:Вишнуизм
Төркем:Ширдидан Саи Баба